«Իսկ կյանքի մեր պատկերնե՞րը, որ ցանկասեր գովեստի են նման»: Ավելի շատ, քան մյուսները, նրանք ինձ ճնշում են: Դուք բոլորովին չեք զգում, որ պետք է ուժի և ցավի պսակի տակ կքածների ցեղից լինել՝ հպարտանալու համար, թե հայտնագործել եք կնոջ մարմինը: Ստեղծագործությունը, մեկը նրանցից, որոնցով դուք հիանում եք, և որը պիտի հուզի մարդկանց՝ ովքեր այն ընկալելու են նույն եղանակով, նույն հմայքով, նույն ուժով, չնչին է: Մեր մետաքսե տիկերի ամենամեծ արժեքն այն է, որ վերջիններս մեր մեջ արթնացնում են աշխարհի անվերջ բազմազանությունը: Արվեստները, ի միջի այլոց, իրենց մեջ քիչ ազնվականություն ունեն: Նրանց վեհացնում է այն, որ դրանք տարբեր մաքրության տարրեր են՝ անվերջորեն փոփոխելի եղանակներով: Այդ փղոսկրերն ընդամենը նրա համար են, որ մեկ առ մեկ որսան գեղեցկության հազարավոր ձևերը, որ ամփոփում է լռությամբ լցված մութ սենյակը: